Tokio/Ueno

thumb|Kuparilyhtyjä Uenon Toshogu -pyhätön edessä.

Ueno (上野) on kaupunginosa Tokiossa, Taiton erillisalueella.

Ymmärrä
Vanhan Tokion tunnelmaa voi vielä aistia Uenossa, sekä viereisessä Asakusan kaupunginosassa. Tokion mittapuulla vihreä Uenon puisto ja eläintarha tasapainottavat suuren rautatieaseman hälinää ja vilinää, urbaaniviidakko pilvenpiirtäjineen puuttuu täältä ja alueella on ylipäätään hieman vaatimattomampi ilme muuhun Tokioon verrattuna. Toisaalta myös ruokailu ja yöpyminen on edullisempaa kuin monessa muussa paikassa ja Uenon hyvät yhteydet muualle Tokioon tekevät siitä hyvän tukikohdan myös pienemmällä budjetilla matkaavalle.

Tokion kaupungin turisti-info on Keisei-asemalla. Majoituksen varaaminen ja muu neuvonta sujuu erinomaisesti myös englanniksi. Avoinna joka päivä 9:30-18:30.

Tule
JR Uenon rautatieasema on yksi Tokion suurimmista. Aiemmin täältä lähtivät koilliseen matkaavat höyryveturien vetämät vaunut - nykyään shinkansen tekee vain pikaisen pysähdyksen. Uenossa pysähtyy myös mm. Yamanote-juna sekä Ginza- ja Hibiya-linjojen metrot.

Uenossa on myös Keisein asema, jonne saapuvat Skyliner-junat Naritan lentokentältä (n. &yen;2000 ja tunti), kuten myös Keisein tavalliset pikajunat (&yen;1000 ja n. 90 min). Asemalta on maanalainen yhteys myös JR-asemalle ja metroon.

Näe
thumb|"Viimeinen" samurai Saigo Takamori ulkoiluttaa koiraansa Uenon puistossa.

Uenon puisto (上野公園 Ueno-kōen) aivan aseman vieressä on nielaissut sisäänsä suurimman osan alueen perinteisistä nähtävyyksistä ja museoista. Myös Uenon eläintarha jättiläispandoineen on puistossa. Viikonloppuisin hyvällä säällä puisto täyttyy ihmisistä, ja erityisesti kirsikan kukinnan aikaan väkeä riittää.

Osta

 * Uenon asemalta aina Okachimachin asemalle ulottuva ostosalue molemmin puolin rataa ja jopa sen alla on täynnä kauppoja, nettikahviloita, ravintoloita ja baareja. Basaarimaisella alueella kauppiaat huutavat kovaan ääneen tarjouksiaan ja yrittävät houkutella ostamaan tuoretta kalaa, urheiluvaatteita, liukuhihnasushia tai vaikkapa halpoja kelloja. Erikoislaatuinen ostospaikka tokiolaisittain, josta on hyvä katsoa esimerkiksi kotiinviemisiä.
 * 6-kerroksinen lelukauppa suoraan Uenon asemaa vastapäätä eteläpuolella. Heti ensimmäisestä kerroksesta löydät viimeisimmät trendilelut ja kauppaa kahlatessa saa aikuinenkin helposti kulumaan tunnin jos toisenkin.
 * Pieni putiikki täynnä erilaisia sisustusesineitä, design t-paitoja ynnä muuta pikkutavaraa.

Syö
Pientä naposteltavaa saa helposti mistä tahansa 24h avoinna olevasta pikkukaupasta, joita Uenossa on käytännössä joka korttelissa. Kunnollista ruokakauppaa etsivä saa kävellä Okachimachin asemalle saakka, jonka vierestä löytyy supermarket Yoshiike (3-27-12 Ueno).

Keskihintaiset

 * Shabu shabu -ketjun Uenon ravintolassa saa mahansa taatusti täyteen.
 * Sakura mainostaa okonomiyakinsa olevansa tavallista pehmeämpää, koska he käyttävät erilaista kaalia kuin muut paikat. Tosi nälkäinen täyttää täällä mahansa varmasti.
 * Tokion toinen perusamerikkalaista ruokaa tarjoileva Hard Rock Cafe löytyy Uenon asemalta.

Hintavat

 * 1877 avattu ranskalainen ravintola on yksi Tokion ensimmäisiä länsimaisia ravintoloita.

Kahvilat

 * Nimestään huolimatta täältä ei saanut tanskalaisia voileipiä, mutta muuten kyseessä on kelpo leipomo, josta saa kymmenien makeiden leivonnaisten lisäksi myös kunnollista leipää.

Baarit & pubit

 * Perinteinen brittipubi Ameyoko-alueella, radan itäpuolella.

Edulliset

 * 

Keskihintaiset

 * Ystävällinen, joskaan ei englanninkielen taitoinen henkilökunta pitää huolen, että viihdyt tässä edullisessa ryokanissa Ameyokossa. Junarata on melko lähellä, joten joihinkin huoneisiin kantautuu hieman ääntä.
 * 10 minuutin kävelymatkan päässä asemalta on edullinen majatalo hieman rauhallisemmalla alueella Uenossa. Huoneissa ilmainen Internet-yhteys ja aulassa on lisäksi pari konetta, joita voi käyttää maksutta.

Jatka matkaa

 * Asakusa temppeleineen on kävely- tai lyhyen metromatkan päässä
 * Akihabaran elektroniikkakaupunki on aivan toisenlainen maailma

Tokyo/Ueno Tokio/Ueno Tokyo/Ueno